## 

## 

## Amatőr Sportolói Sportszerződés

**Megbízó adatai:**

Cégnév: **DEBRECENI SPORTCENTRUM KÖZHASZNÚ NONPROFIT KORLÁTOLT FELELŐSSÉGŰ TÁRSASÁG**

székhely: 4032 Debrecen, Oláh G. u. 5. sz.

adószám: 207499412-09

cégjegyzékszám: Cg. 09-09-016786

képviseletében: Becsky András ügyvezető igazgató

**Megbízott adatai:**

**Sportoló adatai:**

|  |  |
| --- | --- |
| **NÉV:** |  |
| szül. hely,  idő: |  | anyja neve: |  |
| TAJ: |  | Lakcím: |  |
| Szigsz.: |  |  |  |

**Szülők v. törvényes képviselők adatai (18 év alatti sportoló esetén kitöltendő):**

|  |  |
| --- | --- |
| **NÉV:** |  |
| szül. hely,  idő: |  | Lakcím: |  |
| telefonszám: |  | Szigsz.: |  |

|  |  |
| --- | --- |
| **NÉV:** |  |
| szül. hely,  idő: |  | Lakcím: |  |
| telefonszám: |  | Szigsz.: |  |

##### I. A felek jogai és kötelezettségei

1. A megbízott kötelezettségei
   1. A Debreceni Sportcentrum Nonprofit Kft., mint sportszervezet keretein belül működő **DSI Debrecen ………………………................. szakosztályában történő sporttevékenység** folyamatos ellátására, a sportról szóló 2004. évi I. törvényben (a továbbiakban: ***sporttörvény***) meghatározott rendelkezésekre is tekintettel, különös figyelemmel a sportról szóló 2004. évi I. törvény (a továbbiakban: Sporttv.) 5-7. §-ában foglaltakra.
   2. A megbízott köteles sportszolgáltatási díj fizetésére vonatkozó szabályzat” szerint sportszolgáltatási díjat fizetni.
   3. A megbízott tudomásul veszi, hogy a megbízónál mindenkor érvényben lévő a „Sportszolgáltatási díj fizetésére vonatkozó szabályzat”-ban foglalt rendelkezései rá nézve kötelező érvényűek.
   4. Megbízott tudomásul veszi, hogy jelen jogviszony bármilyen okból történő megszűnése esetén az előre befizetett sportszolgáltatási díj visszatérítésére nem jogosult.
   5. A megbízott a fent meghatározott versenysport szakosztály tagjaként a megbízó által biztosított szakember(ek) irányításával végzi a felkészülését és versenyzését, az általuk kidolgozott és a megbízó által jóváhagyott éves, makro- és mikrociklusokban (részletes heti/napi edzésterv) foglalt célkitűzések teljesítése érdekében minden tőle elvárhatót megtesz, az edzéstervekben foglalt felkészülési és regenerációs feladatokat maradéktalanul elvégzi.
   6. A megbízott nem használhat, illetve nem alkalmazhat vagy forgalmazhat - külön jogszabályban meghatározott - tiltott teljesítményfokozó szereket, készítményeket és módszereket. A megbízott köteles alávetni magát a doppingtilalom betartásának ellenőrzésére irányuló vizsgálatnak (doppingvizsgálat).
   7. A megbízott köteles a tisztességes játék (fair play) elvei szerint felkészülni és versenyezni.
   8. A megbízott amennyiben versenyengedéllyel rendelkezik köteles a sportág jellegének megfelelő sportorvosi alkalmassági, illetve szűrővizsgálatokon részt venni (sportegészségügyi ellenőrzés), a vizsgálatra alkalmas állapotban megjelenni.
   9. A megbízottköteles a sporttevékenység ellátása során a megbízó, valamint a sportági szakszövetség érdekeit figyelembe venni.
   10. A megbízott vállalja azt, hogy a hatályos sporttörvény és az egyéb hatályos magyar jogszabályok, a magyar sportági szakszövetség és a nemzetközi szövetség által előírt, a felkészülésre és a versenyzésre vonatkozó valamennyi előírást maradéktalanul betartja (ideértve a hazai és nemzetközi versenyszabályzatokat, illetőleg egyéb szabályzatokat is).
   11. A megbízott kötelezettséget vállal arra, hogy sportágát és a megbízót, illetőleg az annak szervezetei keretein belül működő DSI Debrecent népszerűsítő eseményeken, rendezvényeken lehetőség szerint részt vesz, ezen nyilvános megjelenések alkalmával - ideértve a média részére adott nyilatkozatokat is- a megbízót (beleértve a DSI Debrecent is) méltó módon fogja képviselni, és csak olyan nyilatkozatot ad, amely nem ellentétes a megbízó érdekeivel.
   12. A megbízott tudomásul veszi továbbá, hogy egyéni szponzorálási szerződést a megbízott, illetőleg a megbízott javára a megbízottat képviselő harmadik személy (természetes vagy jogi személy, jogi személyiséggel nem rendelkező egyéb gazdasági társaság stb.) kizárólag a megbízó előzetes írásbeli hozzájárulása esetén köthet és csak abban az esetben, ha ezen szerződés megkötését a hatályos jogszabályok rendelkezései, valamint a sportszövetség előírásai azt lehetővé teszi.
   13. A megbízott a jogviszony hatálya alatt köteles maradéktalanul betartani a DSI Debrecen **Etikai Kódexében** foglalt rendelkezéseket, amely Etikai Kódexet a megbízott a jelen okirat aláírását megelőzően megismerte és magára nézve kötelező érvényűnek elfogadta.
   14. A megbízott a megbízó ügyvezetőjének, illetőleg az általa kijelölt szakembernek a sportszakmai iránymutatásai szerint, a vállalt feladatok megfelelő színvonalú ellátása érdekében köteles eljárni, tudomásul veszi, hogy a jelen megbízási jogviszony hatálya alatt edzője csak olyan személy lehet, aki ezen tevékenységét a megbízó előzetes írásbeli hozzájárulásával végzi.
   15. A megbízott köteles a megbízót minden olyan körülményről (pl. sérülés, betegség stb.) értesíteni, amely a megbízás eredményességét veszélyeztetné vagy gátolná. Az értesítés elmulasztásából eredő károkért a megbízott felelős.
   16. A megbízott a vállalt feladatok ellátása során jogosult használni a megbízó által rendelkezésére bocsátott sportszereket, sporteszközöket, egyéb tárgyi eszközöket. Megbízott az általa leltár szerint átvett, kizárólagos használatába kerülő tárgyi eszközök mennyiségének és minőségének megőrzéséért teljes körű felelősséggel tartozik, a jogviszony végleges megszűnése esetén (amennyiben a felek között jelen szerződés lejártát követően nem jön létre újabb amatőr sportolói sportszerződés) vagy a megbízó külön kérésére köteles a megbízó részére azokat visszaadni.
   17. A megbízott köteles a megbízót haladéktalanul értesíteni a személyes adataiban – beleértve az e-mail címet és telefonszámot -, illetve irataiban történő változás esetén.
2. A megbízó kötelezettségei
   1. A megbízott részére biztosítja az éves felkészülési és versenyeztetési célkitűzések teljesítéséhez szükséges szakember(eke)t, edző(ke)t és egyéb személyeket a jelen jogviszony hatálya alatt.
   2. A megbízott részére az éves sportszakmai és pénzügyi terv szerint biztosítja a felkészüléssel és a versenyzéssel kapcsolatos létesítményeket és tárgyi és utazási feltételeket.
   3. A megbízott érdekeit megfelelő módon képviseli az országos sportági szakszövetség, a mindenkori országos sportfőhatóság és a MOB előtt.
   4. Gondoskodik az indokolt orvosi vizsgálatok megszervezéséről, esetleges orvosi konzultációkról.
   5. Ellenőrzi és felügyeli a DSI Debrecen Etikai Kódexében megfogalmazott rendelkezések betartását.
   6. Köteles az amatőr sportolói szerződéssel rendelkező megbízottakra is kiterjedő - csoportos élet-, baleset-, és sportbiztosítással rendelkezni.
3. Szerződő felek kölcsönösen kötelesek megtéríteni minden olyan, harmadik személyre nem terhelhető kárt a másik fél részére, amely abból ered, hogy a fél által vállalt feladatok ellátása érdekében valamely szerződő fél nem úgy járt el, ahogy az az adott helyzetben általában elvárható, és a bekövetkezett kár ezen szerződésszegő magatartással ok-okozati összefüggésben áll.

##### II. Juttatások

1. A megbízott a jelen szerződés szerinti sporttevékenységéért a megbízótól, valamint más természetes és jogi személytől díjazásban nem részesül.

##### III. A jogviszony időtartama és megszüntetése

1. Felek rögzítik, hogy a jelen szerződés ……………………………... napján lép hatályba, és határozott ideig, azaz …………………………. napjáig tart.
2. Felek akként állapodnak meg, hogy a határozott időtartamra létrejött jogviszonyt a megbízó jogosult írásban, indokolási kötelezettség nélkül, legalább 30 (harminc) napos felmondási idő megtartása mellett egyoldalú jognyilatkozatával megszüntetni (**megbízói rendes felmondás**).

Szerződő felek kifejezetten megállapodnak abban, hogy - tekintettel az amatőr sportolói sportszerződésnek az átigazolási lehetőségek korlátozására irányuló rendelkezéseire - a **megbízott rendes felmondás** útján, azaz a megbízó szerződésszegésének hiányában megszüntetni - a jelen pont következő bekezdésében említett esetkörön túlmenően - **nem jogosult**.

Megbízottat csak és kizárólag abban az esetben illeti meg a ***rendes felmondás gyakorlásának joga*** (amellyel a megbízott írásban, legalább 15 napos felmondási idő megtartása mellett élhet), ha a szakosztályában a sport versenyszerű űzésével felhagy és a jelen szerződés hatályának lejárta időpontjáig nem is kívánja azt újrakezdeni. Ilyen esetben a megbízott és/vagy harmadik személy(ek) nem kötelezhető(ek) a jelen III. fejezet 4. pontja szerinti költségtérítés, illetőleg egyéb, a megbízói ráfordításokkal kapcsolatos költségek összegének egészben való vagy részbeni megtérítésére.

1. A jelen szerződés I. fejezetének 1. és 2. pontjaiban foglalt bármely kötelezettség súlyos vagy ismételt megszegése esetén - a következményekre történt figyelmeztetést is magában foglaló felszólítást követően - a vétlen felet megilleti az **azonnali hatályú (rendkívüli) felmondás**joga.
2. Megbízott tudomásul veszi, hogy a jelen amatőr sportolói sportszerződés fennállásának időtartama alatt csak a megbízó előzetes írásbeli hozzájárulásával igazolhat át ideiglenesen vagy véglegesen másik sportszervezethez, sportiskolához vagy utánpótlás-nevelést végző alapítványhoz (a jelen pont alkalmazásában a továbbiakban: ***átvevő sportszervezet***). Az ideiglenes vagy átigazolással a megbízott játékjogának használatát az átvevő sportszervezet szerzi meg. A megbízó, mint átadó sportszervezet - amennyiben azt a sportszövetség, szabályzatában foglaltak szerint lehetővé teszi - a hozzájárulás megadását **költségtérítés** fizetéséhez kötheti. A költségtérítés az amatőr sportoló megbízott kinevelésének ellenértéke, amely az adózás szempontjából szolgáltatásnyújtásnak minősül. A költségtérítés mértékét és fizetésének feltételeit a sportszövetség szabályzatban határozhatja meg, ennek hiányában a költségtérítés mértékére és fizetésének feltételeire az átadó és az átvevő sportszervezet egymás közötti megállapodása az irányadó.
3. Felek rögzíteni kívánják, hogy a jelen amatőr sportolói sportszerződés érvényessége alatt a megbízott csak megbízó hozzájárulásával igazolható át vagy adható ideiglenesen kölcsön más sportszervezetnek. A megbízott azonban a hozzájárulás megadását térítés megfizetéséhez nem kötheti. A jelen pontban rögzített rendelkezésekkel ellentétes megállapodás a Sporttv. értelmében semmisnek tekintendő.

##### IV. Vegyes és záró rendelkezések

1. Megbízott - a vonatkozó jogszabályokban előírt, kötelező érvényű kivételektől eltekintve - köteles a jogviszony ellátása során tudomásukra jutott, a megbízóra vonatkozó valamennyi gazdasági és egyéb adatot, információt üzleti titokként megőrizni; ezen kötelezettsége a megbízottat a jogviszony megszűnését követően is terheli. A titoktartás alól felmentést a megbízott részére csak a megbízó cégjegyzésre jogosult képviselője adhat írásban. A titoktartási kötelezettség vétkes megszegésével összefüggésben felmerülő károkat a megbízott köteles a megbízó számára haladéktalanul megtéríteni.

A megbízó a szerződésben szereplő személyes adatokat az információs önrendelkezési jogról és az információszabadságról szóló 2011. évi CXII. törvényben, illetve a megbízó Adatvédelmi és adatbiztonsági szabályzatában foglaltaknak megfelelően kezeli.

1. Felek megállapodnak abban, hogy a sajtó részére a jelen amatőr sportolói sportszerződéssel, illetőleg a sportszerződés tárgyát képező feladatok elvégzésével kapcsolatosan felvilágosítást a megbízott csak a megbízó ügyvezetőjének előzetes és írásbeli hozzájárulásával adhat.
2. Szerződő felek a jelen szerződésből eredő, peren kívül nem rendezhető vitás kérdések eldöntésére felek a perre egyébként hatáskörrel bíró, debreceni székhelyű bíróság ***kizárólagos illetékességét*** kötik ki.
3. Felek rögzítik, hogy a jelen szerződés módosítására csak írásbeli alakban kerülhet sor, és a megállapodásban foglalt valamennyi jognyilatkozat csak írásbeli alakban tekinthető érvényesen megtettnek.
4. Felek kijelentik, hogy a jelen okiratba foglalt megállapodás a jelen szerződésben szabályozott jogviszony vonatkozásában a felek között a jelen okirat aláírásáig létrejött teljes megállapodást tartalmazza. Szerződő felek ugyanakkor rögzíteni kívánják, hogy a jelen okirat aláírásával a közöttük a jelen jogviszonyra vonatkozó, eddig létrejött valamennyi szóbeli és írásbeli megállapodás, illetőleg egyoldalú nyilatkozat hatályát veszti.
5. Felek megállapodnak abban, hogy a jelen amatőr sportolói sportszerződésben nem rögzített kérdésekben a Ptk-nak a megbízási jogviszonyra vonatkozó, illetőleg egyéb szabályait, a Sporttv. és az egyéb hatályos magyar jogszabályok rendelkezéseit, az illetékes sporthatóság, a hazai és nemzetközi szövetségek és a jelen szerződésben megbízóként szereplő sportszervezet szabályzatait kell alkalmazni.

Szerződő felek a jelen okiratot elolvasás és megértelmezés után, mint akaratukkal mindenben megegyezőt helybenhagyólag aláírták cégszerűen, illetőleg két tanú előtt, akik azt igazolják, hogy a megbízott (illetőleg törvényes képviselői) saját kezű aláírása előttük történt. A törvényes képviselők - a Sporttv. 5. § (4) bekezdésében foglaltakra tekintettel - aláírásukkal kifejezetten elismerik és igazolják továbbá azt is, hogy a 18. életévét még el nem érő megbízottal létrejövő jelen amatőr sportolói sportszerződés megkötésére a **törvényes képviselők előzetes beleegyezésével** került sor.

Debrecen, 2024......... Debrecen, 2024.........

**DEBRECENI SPORTCENTRUM**

KÖZHASZNÚ NONPROFIT

###### KORLÁTOLT FELELŐSSÉGŰ TÁRSASÁG kk. ……………………………..………

*megbízó* képviseletében *megbízott* és képviseletében

Becsky András ………………………………..…………… ………………………………………… ………………………………….……….………

ügyvezető igazgató *törvényes képviselő törvényes képviselő*

***Előttünk, mint tanúk előtt:***

……………………………………………..………….………………….……………. ……………………………………………………………………..……………………….

*aláírás, név, lakcím aláírás, név, lakcím*